Λουτσιάνο Γκαλέτι

Ο Λουτσιάνο Μαρτίν Γκαλέτι (ισπαν. Luciano Martín Galletti, 9 Απριλίου 1980) είναι Αργεντινός ποδοσφαιριστής. Είναι 13 φορές διεθνής με την εθνική ομάδα της Αργεντινής και έχει σκοράρει 3 φορές.

 Καριέρα 
Τα πρώτα χρόνια
Γεννήθηκε στις 9 Απριλίου 1980 στην πόλη Λα Πλάτα. Η επαγγελματική του καριέρα ξεκίνησε στην ομάδα της γενέτειράς του Εστουδιάντες, όπου αγωνίστηκε δυο σεζόν (1997-98, 1998-99). Στη συνέχεια πήρε μεταγραφή στην Πάρμα, όπου αγωνίστηκε μισή σεζόν χωρίς να έχει ούτε μία συμμετοχή - το 2ο μισό αυτής της σεζόν (1999-2000) μεταγράφηκε στη Νάπολι όπου είχε 11 συμμετοχές και 2 γκολ.

Ρεάλ Σαραγόσα
Αφού δεν έπιασε στην Ευρώπη, επέστρεψε στην Εστουδιάντες. Κάνοντας μια παραγωγική σεζόν (28 αγώνες, 9 γκολ) έρχεται ξανά το κάλεσμα απ'την Ευρώπη και συγκεκριμένα απ' τη Ρεάλ Σαραγόσα, στην οποία αγωνίστηκε 4 σεζόν έχοντας 135 συμμετοχές και 15 γκολ. Το πιο σημαντικό γκολ ήταν εκείνο τη σεζόν 2003-04 στον τελικό του Copa del Rey απέναντι στη Ρεάλ Μαδρίτης, καθώς χάρισε τη νίκη στη Σαραγόσα στην παράταση (τελικό σκορ 3-2).BBC.co.ukBeckham misses out on Cup

Ατλέτικο Μαδρίτης
Στις 29 Ιουλίου 2005 υπέγραψε συμβόλαιο ύψους 4 εκατομμυρίων στην Ατλέτικο Μαδρίτης,UEFA.comGalletti arrives at Atlético όπου αγωνίστηκε 2 σεζόν έχοντας 62 συμμετοχές και 5 γκολ. 

Ολυμπιακός
Τον Ιούλιο του 2007 μεταγράφηκε στον Ολυμπιακό υπογράφοντας συμβόλαιο συνεργασίας τεσσάρων χρόνων.

Στη φανέλα του στον Ολυμπιακό είχε αρχικά το νούμερο 8, αλλά όταν ο Νέρι Καστίγιο πήρε μεταγραφή στη Σαχτάρ, πήρε το νούμερο 7, που είναι το αγαπημένο του και το είχε στη Ρεάλ Σαραγόσα και στην Ατλέτικο Μαδρίτης.

Τον Ιούνιο του 2013, επέστρεψε στην ενεργό δράση  για λογαριασμό του ΟΦΗ. Ωστόσο, λίγο καιρό αργότερα αναγκάστηκε και πάλι να αποσυρθεί από την ενεργό δράση. 

Το Σεπτέμβριο του 2014 ανακοινώθηκε η πρόσληψή του στο τεχνικό τιμ του Ολυμπιακού με τον Γκαλέτι να αναλαμβάνει χρέη σκάουτερ στη Λατινική Αμερική.Olympiacos.orgΑνακοίνωση της ΠΑΕ Ολυμπιακός σχετικά με την ένταξη του Λουτσιάνο Γκαλέτι στο τεχνικό τιμ.

Εθνική Αργεντινής
Ο Γκαλέτι, τέλος, είναι διεθνής με την Εθνική Αργεντινής έχοντας 13 συμμετοχές και 3 γκολ.

 Προβλήματα υγείας 
Το Φεβρουάριο του 2010, ο Γκαλέτι διαγνώστηκε με προβλήματα στα νεφρά του, όπου αυτό τον οδήγησε να χάσει όλη την σεζόν.Sport24.grH περιπέτεια του Γκαλέτι Μετά από κάποιες θεραπείες, γεννήθηκε η ελπίδα πως θα μπορούσε να επανέλθει, αλλά ο γιατρός του είπε ότι είναι καλύτερο να αποσυρθεί από την ενεργό δράση. Όμως, δυο χρόνια αργότερα βρέθηκε συμβατός δότης, ο πατέρας του Αργεντίνου ποδοσφαιριστή, με αποτέλεσμα να επιστρέψει στην ενεργό δράση το 2013, φορώντας τη φανέλα του ΟΦΗ.

 Συλλογικοί Τίτλοι 
 1 Κύπελλο Ισπανίας (2004, με τη Ρεάλ Σαραγόσα)
 2η θέση στο Κύπελλο Συνομοσπονδιών 2005
 2 Πρωταθλήματα Ελλάδας (2008, 2009)
 2 Κύπελλα Ελλάδας (2008, 2009)
 1 Σούπερ Καπ Ελλάδας (2007)
 1η θέση στο Πρωτάθλημα Νέων Νοτίου Αμερικής 1999

 Ατομικοί Τίτλοι 
 Vodafone MVP of the YEAR 2009www.olympiacos.org, VODAFONE MVP of the YEAR ο Λουτσιάνο ΓΚΑΛΕΤΙ, 09/05/2009
 Πρώτος σκόρερ στο πρωτάθλημα 2008-09 με 14 γκολ (μαζί με τον Ισμαέλ Μπλάνκο) Galanis Sports Data , Goals

 Παραπομπές 

Εξωτερικοί σύνδεσμοι

BDFutbol profile

Soccerway profile

Κατηγορία:Μέσοι ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Εστουδιάντες Λα Πλάτα
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Πολιτογραφημένοι πολίτες της Ιταλίας
Κατηγορία:Αργεντινοί ιταλικής καταγωγής